RESOLUCIÓN do 15 de decembro de 2003, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do acordo asinado o 20 de novembro de 2003 pola comisión negociadora do convenio colectivo de ámbito provincial para o sector de edificación e obras públicas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 17/03/2004

Visto o texto do acordo asinado o día 20 de novembro de 2003 pola comisión negociadora do convenio colectivo para o sector edificación e obras públicas (código 2700255), da provincia de Lugo, integrada pola representación da Asociación Provincial de Empresarios da Construcción (APEC) e das centrais sindicais MCA-UGT (41,6%), FECOMA-CC.OO. (43,9%) e FCM-CIG (7,9%), mediante o que se fixa o calendario laboral para o ano 2004 no ámbito do referido convenio, e de conformidade co disposto no artigo 90 puntos 2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
Esta delegación provincial,
ACORDA:
Primeiro.-Ordena-la inscrición do citado acordo no rexistro de convenios desta delegación, así como o seu depósito.
Segundo.-Remiti-lo texto do mentado acordo á Dirección Xeral de Relacións Laborais da Xunta de Galicia.
Terceiro.-Dispoñe-la súa publicación no Diario Oficial de Galicia.
Lugo, 15 de decembro de 2003.
Ana Chao Vázquez
Delegada provincial de Lugo
Asistentes:
Representación sindical:
Por MCA-UGT co 41,6%:
Adolfo Mosteirín Turia.
José Luis Castrillón López.
José Luis Combarro Infante.
Manuel José Fernández Rodríguez.
Por FECOMA-CC.OO. co 43,9%:
Ángel Barreiro Pérez.
José Antonio Cabo Martínez.
Jesús Varela Lodeiro.
José Manuel Brea Méndez.
Por FCM-CIG co 7,9%:
Iñaki García Gómez.
Xosé Manuel Seixas Ares.
Carmen Antas Pérez.
Representación patronal (APEC):
Hipólito Trinidad Losada.
Miguel Varela Varela.
Ricardo Castro López.
Luciano Méndez Lodos.
Manuel Sánchez Varela.
José Bouso Alvite.
Asesora:
Pilar Díaz Rodríguez.
Na cidade de Lugo o 20 de novembro de 2003, reúnense os representantes das centrais sindicais e de APEC que á marxe se relacionan, con obxecto de proceder á constitución da Comisión Mixta Deliberadora do Convenio de Edificación e Obras Públicas da Provincia de Lugo, coa representatividade que se indica, e recoñecéndose lexitimación para negociar, adoptan os seguintes acordos:
Primeiro.-Declarar constituída a Comisión Mixta Deliberadora do Convenio Colectivo Provincial de Edificación e Obras Públicas da Provincia de Lugo, que queda integrada polas representacións que figuran relacionadas á marxe, para negociación e elaboración de calendario laboral para o ano 2004.
Segundo.-Inicia-las deliberacións para elaboración do calendario laboral para o ano 2004, e adapta-la xornada laboral ás 1.750 horas establecidas no convenio.
Terceiro.-Despois dunha ampla deliberación acórdase a aprobación do calendario laboral para o ano 2004, que se achega á presente.
Cuarto.-Habilitar e autorizar expresamente a asesora da Comisión Negociadora, María Pilar Díaz Rodríguez co fin de realiza-las xestións necesarias para os efectos de proceder á tramitación, depósito e publicación dos acordos adoptados no DOG e BOP.
E en proba de conformidade asínase a presente acta polos integrantes da Comisión Mixta Deliberadora, no lugar e data expresados no encabezamento.